[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000002", "text": "Aelodau ein bwrdd a\u2019n cymrodyr\n100 mlynedd o ddysgu a gwaith"}, {"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000010", "text": "Tudalen Saesneg, Mathemateg a Digidol"}, {"text_idx": "#000011", "text": "Diwrnod Sgiliau ar gyfer Gwaith"}, {"text_idx": "#000015", "text": "Ble mae Gweithwyr Coll Cymru?"}, {"text_idx": "#000017", "text": "Mae\u2019r flwyddyn ddiwethaf wedi bod yn un gythryblus yn economaidd a dweud y lleiaf, ond erbyn hyn, rydym i gyd yn gyfarwydd a\u0302\u2019r ffaith fod heriau economaidd yn ffactor yn ein bywydau bob dydd. Yr wythnos hon, tomatos a chiwcymbrau sy\u2019n gwneud y penawdau, ond does dim prinder prinder wedi bod yn ddiweddar, o danwydd i bapur ty\u0302 bach i\u2019r bagiau enfawr hynny o basta \u2013 rydym i gyd wedi cael profiad ohono."}, {"text_idx": "#000018", "text": "Ond mae un prinder wedi bod yn arbennig o heriol ac yn bwrw cysgod economaidd hir drosom i gyd yn y tymor byr \u2013 staff. Mae\u2019r farchnad lafur wedi bod yn dynn yn hanesyddol gyda diweithdra yn cyrraedd lefelau isel iawn a chwmni\u0308au ar hyd a lled y DU \u2013 yn cynnwys Cymru \u2013 yn ymryson i logi gweithwyr."}, {"text_idx": "#000019", "text": "Felly, beth sydd wedi digwydd? Wythnos diwethaf cyhoeddodd y Sefydliad Dysgu a Gwaith adroddiad ar weithwyr coll y DU sydd yn dechrau dod i\u2019r afael a\u0302\u2019r stori go iawn y tu o\u0302l i\u2019r penawdau. Yn gryno, cafwyd cynnydd parhaus mewn anweithgarwch economaidd yn ystod y pandemig, sydd, yn wahanol i economi\u0308au mawr eraill, wedi parhau yn y DU ymhell i mewn i gyfnod o\u0302l-covid (gweler y ffigur isod)."}, {"text_idx": "#000020", "text": "Ond a yw hyn hefyd yn wir yng Nghymru? Mae anweithgarwch economaidd bob amser wedi bod yn broblem fwy enbyd yng Nghymru, ac er gwaethaf cynnydd tymor hwy hyd at 2018 pan oedd yn ymddangos y byddem o\u2019r diwedd yn cydgyfarfod a\u0302 chyfartaledd y DU; mae Cymru fel arfer wedi cael carfan fwy o bobl sydd yn anweithgar yn economaidd."}, {"text_idx": "#000021", "text": "Mae\u2019r duedd newydd hon wedi gwaethygu ein sefyllfa gyda\u2019r data mwyaf diweddar o Arolwg Gweithlu mis Chwefror yn awgrymu bod anweithgarwch economaidd yng Nghymru yn 25.5%, o\u2019i gymharu a\u0302\u2019r cyfartaledd ar draws y DU o 21.4% (gweler y graff isod). Yn o\u0302l ein cyfrif ni o\u2019r 486,800 o bobl anweithgar yn economaidd yng Nghymru, dywed tua 79,200 eu bod eisiau gweithio, ond dim ond un mewn deg o bobl anabl a phobl hy\u0302n sydd allan o waith sydd yn cael cymorth i ddod o hyd i waith trwy raglenni cymorth a gynhelir gan y DWP ac asiantaethau eraill."}, {"text_idx": "#000022", "text": "Y tu o\u0302l i\u2019r ffigurau mae rhaniad pwysig iawn rhwng dosbarth a\u2019r rhywiau y mae angen ei gydnabod. Mae\u2019n amlwg bod y rheiny sy\u2019n ymddeol yn gynnar yn tueddu i fod mewn galwedigaethau proffesiynol, sydd yn talu\u2019n dda. Ond mae\u2019r rheiny sydd yn nodi problemau iechyd fel rheswm dros adael y farchnad lafur yn tueddu i fod mewn galwedigaethau gwaith llaw, llai medrus. Menywod yw\u2019r rhain yn aml, mewn sectorau o\u2019r economi sydd yn talu\u2019n is ac yn cael eu gwerthfawrogi llai, gyda chanlyniadau a phrofiadau gwaeth \u2013 sy\u2019n awgrymu cwestiwn gwirioneddol o gydraddoldeb."}, {"text_idx": "#000023", "text": "Felly, beth yw\u2019r ateb? Gall polisi gynyddu cyflogaeth yn y degawdau i ddod: ehangu cymorth cyflogaeth i bawb sydd allan o waith; uno cymorth gwaith, iechyd a sgiliau; a gweithio gyda chyflogwyr ar y ffordd y gallant recriwtio a chadw staff, yn cynnwys sut gall dylunio swyddi ehangu cyfleoedd."}, {"text_idx": "#000024", "text": "Mae gan Lywodraeth Cymru ro\u0302l ym mhob un o\u2019r meysydd hyn trwy ei strategaeth cyflogadwyedd Cymru Gryfach, Decach a Gwyrddach a rhaglenni fel Cymru\u2019n Gweithio. Mae\u2019r pwysau presennol ar GIG Cymru hefyd yn ffactor clir y mae angen i\u2019r llywodraeth ei ystyried."}]